2. राष्ट्रपति महोदय, कोरिया गणराज्य का भारत में हमारे लोगों के हृदय में एक विशेष स्थान है। तेजी से प्रगति करने के लिए हमेशा तत्पर, अपने लोगों का जीवन सुधारने के लिए हमेशा प्रतिबद्घ देश के रूप में हमने आपकी उपलब्धियों से हमेशा प्रेरणा प्राप्त की है। हम, आपके देश के कल-कारखानों की विलक्षण सफलता, आपकी प्रौद्योगिकीय उत्कृष्टता और आपके विश्व-स्तरीय उत्पादों के जरिए आपके ऊर्जावान देश और आपकी मेहनती जनता से परिचित हैं।